gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8516, del 28-03-2019 (2019/3040)

Notificació de la sentència dictada en el judici verbal número 261/2017.
------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3040


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 261/2017. [2019/3040]  
Laura María Alonso Ramos, secretària judicial del Jutjat de Primera Instància número 11 de València, faig saber que en el present procediment judici verbal 261/17, seguit en aquest jutjat a instàncies de Benjamín Puchades Bellver contra David Fernández Fonfría i Mario Fernández Fonfría, en parador ignorat, s'ha dictat sentència de data 1 de novembre de 2018, l'encapçalament i la dispositiva de la qual són literalment com segueix:   
  
«Sentència número 223/18  
València, 19 de novembre de 2018  
Dispositiva  
Estime la demanda presentada per Benjamín Puchades Bellver contra David Fernández Fonfría i Mario Fernández Fonfría i condemne David Fernández Fonfría i Mario Fernández Fonfría pagar a la part actora la suma de 634,87 euros i els interessos legals; amb expressa condemna en costes a la part demandada.  
Contra aquesta resolució no es pot interposar cap recurs d'apel·lació de conformitat amb els articles 455 i següents de la LEC.  
Així ho pronuncie, mane i signe.»  
  
Atés que es desconeix el domicili o la residència actuals de la part demandada, David Fernández Fonfría i Mario Fernández Fonfría, per diligència d'ordenació de 31 de juliol de 2018, de conformitat amb el que es disposa en els articles 156.4 i 164 de l'LEC, s'ha acordat la publicació del present edicte en el Diari Oficial de la Generalitat Valenciana.  
  
València, 6 de març de 2019.- La lletrada de l'Administració de justícia: Laura María Alonso Ramos.
Diari Oficial de la Generalitat Valenciana


Sumari del DOGV 8623, del 29-08-2019 (2019/7565)

Notificació de la sentència dictada en el judici verbal número 535/2016.
------------------------------------------------------------------------

### Dades del document

Número de DOGV
:   8623

Data del DOGV
:   29-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7565


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 535/2016. [2019/7565]  
En el judici verbal número 535/2016, s'ha dictat sentència el text literal de la qual és el següent:  
  
«Dispositiva  
Estime parcialment la demanda interposada per Bankinter Consumer Finance, EFC, SA, representat per la procuradora María Ferrandis Montoliu i assistit pel lletrat senyor Bollaín Covarrubias, contra José Luis Sacristán Truchado, declarat en rebel·lia, i condemne el demandat a satisfer a l'actora la suma de tres mil set-cents quaranta-huit euros amb dèsset cèntims d'euro (3.748,16 euros) més els interessos legals des de la interposició de la demanda.  
  
No és procedent efectuar especial condemna a costes.  
Notifiqueu aquesta sentència a les parts, i feu-los saber que aquesta no és ferma i que en contra pot interposar-se recurs d'apel·lació davant l'Audiència Provincial d'Alacant en el termini de 20 dies des de la seua notificació.  
Expediu un testimoniatge d'aquesta resolució que quedarà unit a les actuacions, incorporant-se l'original al corresponent llibre de sentències.  
Així, aquesta és la meua sentència, que dispose, mane i signe. La jutgessa Rosa Barea Moncholí, jutgessa del Jutjat de Primera Instància número 3 de Torrevieja i el seu partit.   
Publicació. Llegida i publicada va ser l'anterior sentència per la magistrada jutgessa que la subscriu el mateix dia de la seua data, mentre celebrava audiència pública. En done fe.  
Atés que es desconeix el domicili o la residència actuals de José Luis Sacristán Truchado, en qualitat de demandat, per resolució dictada en el procediment de referència, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació.  
  
  
Torrevieja, 24 de setembre de 2018.- La lletrada de l'Administració de justícia: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 8499, del 05-03-2019 (2019/2160)

CORRECCIÓ d'errades de la Resolució de 8 de febrer de 2019, del tribunal del concurs oposició de facultatiu o facultativa especialistes en hematologia i hemoteràpia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, per torn lliure, convocat per mitjà de Resolució de 18 de maig de 2017, del director general de Recursos Humans i Econòmics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2160


Data del document
:   28-02-2019

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 8 de febrer de 2019, del tribunal del concurs oposició de facultatiu o facultativa especialistes en hematologia i hemoteràpia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, per torn lliure, convocat per mitjà de Resolució de 18 de maig de 2017, del director general de Recursos Humans i Econòmics. [2019/2160]  
  
  
Advertida una errada material o de fet en l'annex de la Resolució de 8 de febrer de 2019, del tribunal del concurs oposició de facultatiu o facultativa especialistes en hematologia i hemoteràpia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició torn lliure convocat per mitjà de Resolució de 18 de maig de 2017, del director general de Recursos Humans i Econòmics, es procedeix a corregir-la, reproduint a continuació l'annex correcte.  
  
Contra la present resolució podrà interposar-se els recursos previstos en la base huitena de la convocatòria.  
   
València, 28 de febrer de 2019.- La presidenta del tribunal: María Guinot Martínez. La secretària del tribunal: Amparo Soriano Muñoz.
Diari Oficial de la Generalitat Valenciana


Sumari del DOGV 8514, del 26-03-2019 (2019/2257)

Informació pública de la modificació del Projecte d'urbanització de la unitat d'execució la Macaria.
----------------------------------------------------------------------------------------------------

### Dades del document

Número de DOGV
:   8514

Data del DOGV
:   26-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2257


Data del document
:   04-03-2019

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * pla d'urbanisme
    * administració local

Informació pública de la modificació del Projecte d'urbanització de la unitat d'execució la Macaria. [2019/2257]  
Mitjançant Resolució de l'Alcaldia de l'Ajuntament d'Albalat dels Sorells número 143/2019, de 4 de març de 2019, s'ha acordat exposar el modificat del Projecte d'urbanització de la unitat d'execució la Macaria, parc públic lineal - bosc urbà, mitjançant la publicació del corresponent anunci en la web municipal (www.albalatdelsorells.net), en un diari d'informació general dels editats a la Comunitat Valenciana i en el Diari Oficial de la Generalitat Valenciana.  
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana els interessats podran consultar la documentació presentada que conforma aquest modificat del projecte d'urbanització en les dependències municipals, en horari d'oficina (en format paper), així com també en la mateixa web municipal (en format PDF), i presentar davant del mateix ajuntament, en relació amb el seu contingut, les al·legacions que tinguen per convenients d'acord amb el que es preveu en article 57.1, en relació amb el 53.2, de la Llei d'ordenació del territori, urbanisme i paisatge, durant el termini de 20 dies hàbils següents a la publicació de l'anunci en el Diari Oficial de la Generalitat Valenciana.  
  
Albalat dels Sorells, 4 de març de 2019.- L'alcalde: Nicolau J. Claramunt Ruiz.
Diari Oficial de la Generalitat Valenciana


Sumari del DOGV 8526, del 10-04-2019 (2019/3046)

Informació pública conjunta del projecte de l'aeròdrom d'ús restringit especialitzat a la Llosa.
------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3046


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública conjunta del projecte de l'aeròdrom d'ús restringit especialitzat a la Llosa. [2019/3046]  
De conformitat amb el que es disposa en la normativa sectorial aeronàutica i en la legislació mediambiental; en virtut del que es disposa en l'article 20 i següents del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, d'impacte ambiental de la Generalitat Valenciana.  
La mercantil Diglar Vicbal, SL, ha promogut la instal·lació d'un aeròdrom d'ús restringit especialitzat a la Llosa (Castelló). L'expedient inclou un estudi tecnicoaeronàutic redactat per Pedro Nogueroles Viñes i un estudi d'impacte ambiental (que conté l'estudi d'integració paisatgística, l'estudi acústic i l'alçament topogràfic).  
  
D'acord amb les facultats conferides en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, se sotmet a informació pública conjunta, per un període de 30 dies hàbils, el projecte del aeròdrom que inclou un estudi tecnicoaeronàutic redactat per Pedro Nogueroles Viñes i un estudi d'impacte ambiental (que conté l'estudi d'integració paisatgística, l'estudi acústic i l'alçament topogràfic).  
  
Durant aquest termini els interessats podran examinar la documentació esmentada i presentar al·legacions.  
Llocs d'exposició:  
València: Conselleria d'Habitatge, Obres Públiques i Vertebració del Territori. Subdirecció General de Ports, Aeroports i Costes (Servei d'Administració de Ports i Aeroports), carrer de la Democràcia, 77, 10a planta, Torre 1, CA 9 d'octubre CP 46436 (València).  
La Llosa: Ajuntament de la Llosa, plaça d'Espanya, 12, CP 12482 la Llosa (Castelló).  
  
València, 15 de març de 23105.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8472, del 25-01-2019 (2019/378)

Notificació de la sentència dictada en el procediment de divorci contenciós número 1/2016.
------------------------------------------------------------------------------------------

### Dades del document

Número de DOGV
:   8472

Data del DOGV
:   25-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/378


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment de divorci contenciós número 1/2016. [2019/378]  
En aquest procediment de divorci contenciós número 1/2016, seguit a instàncies de Rigoberto Morales Monsalve contra María Isabel Sauza Benjumea s'ha dictat sentència, el tenor de la qual és el següent:  
  
«Sentència número 14/2017  
Jutgessa que la dicta: Nuria Jurado Roman  
Lloc: Benidorm  
Data: 3 de gener de 2017  
Part demandant: Rigoberto Morales Monsalve  
Advocat: Juan Bautista Díaz de Corcuera Bilbao  
Procuradora: M. Rosario Arenas de Bedmar  
Part demandada: María Isabel Sauza Benjumea   
En situació de rebel·lia processal  
Objecte del judici: divorcis no consensuats  
Dispositiva  
Estime la demanda formulada per la procuradora senyora Arenas de Bedmar, en nom i representació de Rigoberto Morales Monsalve, i assistit del lletrat senyor Díaz de Corcuera Bilbao, i d'una altra, com a demandada María Isabel Sauza Benjumea, declarada en situació de rebel·lia processal:  
Primer. Decrete el divorci del matrimoni contret per aquells, amb tots els efectes legals inherents a aquesta declaració.  
  
Segon. S'acorda l'ús i gaudi de l'habitatge familiar situat en la plaça de Neptú, número 6, escala 13, pis 4t, lletra A, de Benidorm, a favor del fill de tots dos \*\*\* i a la mare, mentre convisca amb ella.  
Tercer. El pare es farà càrrec de les despeses de préstec hipotecari, IBI i derrames de la comunitat de propietaris, etc.; i seran a càrrec de la mare les altres despeses de l'habitatge tals com llum, aigua, fem, quota comunitat, etc.  
No pertoca expressa condemna a costes a cap de les parts.  
Comuniqueu al Registre Civil a l'efecte d'inscripció i lliureu els oficis oportuns.»  
  
Notifiqueu aquesta resolució a les parts i feu-los saber que no és ferma i en contra es pot interposar recurs d'apel·lació davant aquest jutjat, davant l'Audiència Provincial d'Alacant, en el termini de 20 dies hàbils comptats des de l'endemà de la notificació.  
  
Atés que la demandada, María Isabel Sauza Benjumea, es troba en parador ignorat, s'expedeix aquest edicte perquè servisca de notificació de forma deguda.  
  
Benidorm, 9 de gener de 2019.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8697, del 13-12-2019 (2019/11751)

Informació pública de la proposició de delimitació parcial de la via pecuària número 9, anomenada Assagador de Vall d'Ebo, en el terme municipal de Pego.
---------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11579


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la proposició de delimitació parcial de la via pecuària número 9, anomenada Assagador de Vall d'Ebo, en el terme municipal de Pego. [2019/11418]  
En compliment de la Resolució de la Direcció General de Medi Natural i Avaluació Ambiental de data 7 de maig de 2019, es procedeix a la delimitació parcial de la via pecuària núm.9, denominada ?Assagador de Vall d'Ebo- a l'altura de les parcel·les 410, 409 i 161 del polígon 12 del terme municipal de Pego, província d'Alacant.   
Una vegada finalitzades les operacions de fitació, en compliment del que s'estableix en l'article 83 de la Llei 39/2015, d'1 d'octubre, del procediment administratiu comú de les administracions públiques, es fa públic, per a general coneixement, que la proposició de delimitació estarà exposada a l'Ajuntament de Pego i en la següent adreça d'internet http://www.agroambient.gva.es/es/web/medio-natural/servei-d-ordenacio-i-gestio-forestal, i es podrà consultar l'expedient complet en el Servei Territorial de Medi Ambient de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, situat al carrer Professor Manuel Sala, 2 (horari d'atenció al públic de 09.00 h a 14.00 h), durant el termini d'un mes a partir de l'endemà a la publicació d'aquest anunci en el Diari Oficial de la Generalitat Valenciana.  
  
Durant aquest termini, tots els interessats podran presentar les al·legacions o reclamacions que puguen pertocar, juntament amb els documents originals o fotocòpies compulsades que s'estime pertinent, en les oficines esmentades o en qualsevol dels organismes que recull l'article 16.4 de la Llei 39/2015.  
  
Alacant, 12 de novembre de 2019.- La directora territorial: M.ª Carmen Catalá Galván.
Diari Oficial de la Generalitat Valenciana


Sumari del DOGV 8592, del 16-07-2019 (2019/7220)

DECRET 115/2019, de 5 de juliol, del Consell, pel qual es nomena la persona titular de la Direcció General de Coordinació Institucional de la Vicepresidència Segona.
---------------------------------------------------------------------------------------------------------------------------------------------------------------------

### Dades del document

Número de DOGV
:   8592

Data del DOGV
:   16-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7220


Data del document
:   05-07-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

DECRET 115/2019, de 5 de juliol, del Consell, pel qual es nomena la persona titular de la Direcció General de Coordinació Institucional de la Vicepresidència Segona. [2019/7220]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del vicepresident i conseller d'Habitatge i Arquitectura Bioclimàtica, i amb la deliberació prèvia del Consell, en la reunió de 5 de juliol de 2019,  
  
  
  
DECRETE  
  
El nomenament d'Àngela Ballester Muñoz, com a directora general de Coordinació Institucional de la Vicepresidència Segona.  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 5 de juliol de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8683, del 22-11-2019 (2019/10020)

RESOLUCIÓ de 29 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04047 en l'àrea de coneixement de Sociologia.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8683

Data del DOGV
:   22-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10785


Data del document
:   29-10-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 29 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04047 en l'àrea de coneixement de Sociologia. [2019/10128]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 27 de maig de 2019 (DOGV 04.06.2019), i a proposta de la Comissió de Selecció Jutjadora de la plaça de professor o professora contractats doctors número DC04047 de l'àrea de coneixement de Sociologia, Departament de Sociologia I, s'adjudica aquesta plaça a Guadalupe Ortiz Noguera amb document nacional d'identitat nombre \*\*\*6655\*\*.  
Contra la present resolució, que esgota la via administrativa, es podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, un recurs de reposició en el termini d'un mes comptat a partir de l'endemà de ser publicada, davant del rector, de conformitat amb el que disposa els articles 123 i 124 de la Llei 39/2015.  
  
  
Alacant, 29 d'octubre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8700, del 18-12-2019 (2019/11577)

Informació pública de la sol·licitud de declaració d'aigua mineral natural, amb motiu del canvi de denominació comercial de Font Primavera - 3 a Font Viva de la captació situada en el Paratge El Pinarejo, del terme municipal de Sant Antoni de Requena. Expedient ASTOMU/2019/1/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11015


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud de declaració d'aigua mineral natural, amb motiu del canvi de denominació comercial de Font Primavera - 3 a Font Viva de la captació situada en el Paratge El Pinarejo, del terme municipal de Sant Antoni de Requena. Expedient ASTOMU/2019/1/46. [2019/11843]  
De conformitat amb el que es disposa en l'article 39 del Reglament General per al Règim de la Mineria (Reial decret 2857/1978, de 25 d'agost), se sotmet a informació pública la sol·licitud feta per Aigua Mineral Sant Benedetto, S.A.U., amb CIF: Q27450770 i domicili social en Sant Antoni de Requena (València), partida El Pinarejo, s/n, de sol·licitud de declaració d'aigua mineral natural, amb la denominació comercial Font Viva segons la defineix el Reial decret 1798/2010, de 30 de desembre, per a la procedent de l'enllumenament d'aigua legalitzat amb el número de registre de pou 46/RPZ/6768, situat en la parcel·la 22, del polígon 14, amb coordenades UTM, ETRS89: X=660.695, Y=4.380.062, Z=817 m.  
Les persones que tinguen la condició d'interessats, poden personar-se en l'expedient i formular les seues al·legacions per escrit duplicat, en el termini de quinze dies comptats des del següent a la inserció d'aquest anunci en el DOGV, davant el Servei Territorial d'Indústria i Energia de València, Secció de Mines, carrer de Gregorio Gea, 27, de València.  
  
València, 6 de novembre de 2019.- El Cap del Servei Territorial d'Indústria i Energia: Antonio Peris Armengot.